Han er blevet en af landstræner Åge Hareides darlings på det danske landshold. Men nu kan det være, at landstræneren må undvære Henrik Dalsgaard frem mod de vigtige playoff-kampe mod Irland. Onsdag aften måtte Henrik Dalsgaard nemlig udgå med en skade, da hans klub Brentford FC vandt 0-2 over Birmingham i den næstbedste engelske række. Henrik Dalsgaard forlod banen efter 65 minutters spil, og det er endnu usikkert, hvor alvorlig skaden er. Det skriver Brentford FC på twitter. Henrik Dalsgaard blev tirsdag udtaget til den landsholdstrup, der skal forsøge at sende Danmark til VM i Rusland i 2018. Kampene spilles den 11. november og den 14. november mod Irland.

Referat:
Den tidligere AaB-spiller Henrik Dalsgaard udgik onsdag aften med en skade, da han spillede for sin klub Brentford FC.